*Tämä artikkeli kertoo vuonna 2015 perustetusta jääkiekkosarjasta. Samalla nimellä tunnettiin naisten jääkiekkosarja myös vuosina 1999–2007.*

**Premier Hockey Federation** (PHF), joka tunnettiin vuosina 2015–2021 **National Women's Hockey League** (NWHL) -liigana, on ammattimainen naisten jääkiekkoliiga, joka sijaitsee Yhdysvalloissa ja sisältää joukkueita myös Kanadassa. Se on ensimmäinen ja tällä hetkellä ainoa naisten jääkiekkoliiga, joka maksaa pelaajilleen palkkaa. Toinen naisten ammattilaisliiga CWHL lopetti toimintansa 2019.

Liigassa oli alun perin neljä joukkuetta: Buffalo Beauts, Boston Pride, Metropolitan Riveters ja Connecticut Whale.  Sittemmin sarja on laajentunut Minnesota Whitecapsilla, ja suunnitelmissa on laajentua myös Torontoon ja Montrealiin.

Liigan mestaruuspokaalia kutsutaan Isobel Cupiksi. Se on nimetty Lady Isobel Gathorne-Hardyn mukaan, jota pidetään eräänä maailman ensimmäisistä naisjääkiekkoilijoista. Hän oli Stanley Cupin lahjoittaneen Frederick Stanleyn tytär.

Liigan perusti entinen amerikkalainen naisjääkiekkoilija Dani Rylan. Neuvottelukuntaan kuuluneella Angela Ruggierolla oli myös merkittävä rooli liigan käynnistämisessä.

Sarjassa on pelannut suomalaisista maalivahti Meeri Räisänen. Myös Noora Rätylle tarjottiin sopimusta Metropolitan Rivetersiltä (tuolloin New York Riveters) vuonna 2015, mutta Räty valitsi mieluummin Mestis-seura KJT:n.

Joukkueet
---------

### Boston Pride

Boston Pride pelaa kotiottelunsa Warrior Ice Arenalla Bostonissa, Massachusettsissa.

28. toukokuuta 2015 ilmoitettiin että Bobby Jay on palkattu joukkueen päävalmentajaksi. Aiemmin Jay on toiminut apuvalmentajana vuonna 2014 olympiahopeaa voittaneessa Yhdysvaltain naisten olympiajoukkueessa. Hän on ollut myös mukana Yhdysvaltain naisten jääkiekkomaajoukkueen valmentajaryhmässä MM-kisoissa vuosina 2012 ja 2013 sekä the Four Nations Cup -turnauksissa vuosina 2011-2013.

### Buffalo Beauts

Buffalo Beauts pelaa kotiottelunsa HarborCenterissä, joka sijaitsee NHL-joukkue Buffalo Sabresin kotihallia vastapäätä kadun toisella puolella.

### Connecticut Whale

Connecticut Whale pelaa kotiottelunsa Danburyn CDanbury Ice Arenalla.

### Metropolitan Riveters

Aiemmin nimellä New York Riveters tunnettu seura pelaa kotiottelunsa Prudential Centerissä, New Jerseyssä. Aiemmin se pelasi New Yorkissa. Riveters ilmoitti 11. kesäkuuta 2015 allekirjoittaneensa NWHL-historian ensimmäisen pelaajasopimuksen itävaltalaishyökkääjä Janine Weberin kanssa. Weber on pelannut Itävallan paidassa seitsemissä MM-kisoissa. Hän on voittanut IIHF:n 1. divisioonan pistepörssin vuonna 2013.

### Minnesota Whitecaps

Minnesota Whitecaps pelaa kotiottelunsa TRIA Rinkillä, Saint Paulissa.

### Toronto Six

### Montreal Force

Kaudet
------

### 2015

NWHL:n ensimmäinen varaustilaisuus pidettiin Bostonissa kesäkuun 20. päivä. New York Riveters sai ensimmäisen, Connecticut Whale toisen, Boston Pride kolmannen, ja Buffalo Beauts neljännen varausvuoron.

NWHL:n ensimmäinen kausi alkoi 17. lokakuuta 2015 ja päättyi pudotuspeleihin maaliskuussa 2016.

Lähteet
-------

1. 1 2 3  Laine, Sami: Kauan odotettu jääkiekkoliiga pyörähti vihdoin käyntiin – "Villeimmät unelmat nyt totta" *Yle Urheilu*.  12.10.2015. Viitattu 11.4.2019.
2. ↑  Uusitalo, Timo: NHL-omistajat nostavat naisten ammattilaiskiekkoliigaa uudelle tasolle - Buffalo Sabres uusimpana mukaan talkoisiin *Yle Urheilu*.  21.12.2017. Viitattu 11.4.2019.
3. ↑  Neale, Jen: NWHL, new women’s hockey league, promises to pay players *Yahoo! Sports*.  26.3.2015. Viitattu 11.4.2019. (englanniksi)
4. ↑  Teiskonlahti, Kirsi: Upeaa! Naisleijonien Meeri Räisäsestä tulee ensimmäinen suomalainen naisten NHL:ssä – teki sopimuksen Connecticutiin *Yle Urheilu*.  1.10.2018. Viitattu 11.4.2019.
5. ↑  Laine, Sami: Näin paljon Noora Räty olisi tienannut "naisten NHL:ssä" *Yle Urheilu*.  12.10.2015. Viitattu 11.4.2019.
6. 1 2 3  Borzi, Pat: Big Plans, Big Questions For New Women's Pro Hockey League *espnW*.  10.4.2015. Viitattu 11.4.2019. (englanniksi)
7. ↑  Hayden, Zoë: CWHL/NWHL offseason calendar, Poulin returns to Montreal Stars, and other news/speculation *Stanley Cup of Chowder -blogi*.  9.6.2015. SB Nation. Viitattu 11.4.2019.